1992R3600 — FI — 10.05.2008 — 005.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

KOMISSION ASETUS (ETY) N:o 3600/92,

annettu 11 päivänä joulukuuta 1992,

kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä







EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY ( 1 ), ja erityisesti sen 8 artiklan 2 kohdan, sekä katsoo, että sekä katsoo, että komission olisi aloitettava työohjelma niiden tehoaineiden asteittaiseksi tutkimiseksi, joita on markkinoilla kaksi vuotta direktiivin 91/414/ETY tiedoksiantopäivän jälkeen, ottaen huomioon tällä hetkellä markkinoilla olevien tehoaineiden suuri määrä, valinta on tehty ottaen tasapuolisesti huomioon terveydelliset ja/tai ympäristöön liittyvät näkökohdat, mahdolliset jäämät käsitellyissä tuotteissa, näitä aineita sisältävien valmisteiden merkitys maataloudelle, näkyvät puutteet käytettävissä olevissa tiedoissa, tai toisaalta täydellisten ja ajan tasalla olevien tietojen saatavuus sekä kemiallisten tai biologisten ominaisuuksien samankaltaisuus, olisi täsmennettävä tuottajien, jäsenvaltioiden ja komission väliset yhteydet sekä kunkin osapuolen velvoitteet ohjelman täytäntöön panemiseksi, on syytä säätää tiedoksiantoa koskevasta menettelystä, jotta asianomaiset tuottajat voisivat ilmoittaa komissiolle kiinnostuksestaan sisällyttää tehoaine direktiivin liitteeseen I ja sitoumuksestaan antaa kaikki tarvittavat tiedot kyseisen aineen arvioimiseksi oikein ja päätöksenteon helpottamiseksi direktiivin 91/414/ETY 5 artiklassa säädettyjen sisällyttämistä koskevien merkintäperusteiden osalta, tiedoksiantajien velvoitteet on määritettävä annettavan tiedon esittämisen, ajanjaksojen ja saajina olevien viranomaisten osalta; on syytä määrittää säädettävät hallinnolliset seuraamukset, mikäli näitä velvoitteita ei noudateta, muiden asianomaisten määräajoin esittämä tehoaineen tai sen jäämien mahdollisesti vaarallisiin vaikutuksiin liittyvä tekninen tai tieteellinen tieto on myös otettava huomioon tässä arvioinnissa, arviointitehtävät on jaettava jäsenvaltioiden toimivaltaisten viranomaisten kesken; tämän vuoksi kunkin tehoaineen osalta on nimettävä kertomuksen antava jäsenvaltio, joka tutkii ja arvioi annetut tiedot tiiviissä yhteistyössä muiden jäsenvaltioiden asiantuntijoiden kanssa ja ilmoittaa arvioinnin tulokset komissiolle ja antaa suosituksen kyseisen tehoaineen osalta tehtävästä päätöksestä, tässä asetuksessa säädetyt menettelyt eivät rajoita yhteisön muussa lainsäädännössä säädettyjen menettelyjen noudattamista, kaksinkertaisen työn välttämiseksi ja erityisesti selkärankaisilla eläimillä tehtävien kokeiden osalta on säädettävä erityissäännöksiä, jotta tuottajat antaisivat yhteiset asiakirjat, tässä asetuksessa säädetyt menettelyt eivät saa estää tarkastusten tekemistä ja kieltojen esittämistä neuvoston direktiivin 79/117/ETY ( 2 ), sellaisena kuin se on viimeksi muutettuna komission direktiivillä 91/188/ETY ( 3 ), mukaisesti, jos komissiolle annetaan tiedoksi, että direktiivissä 79/117/ETY säädetyt edellytykset kieltoon voidaan täyttää; tämän asetuksen antohetkellä atratsiiniä ja kvintotseeniä koskevat tällaiset tiedot ovat erityisen tutkimuksen kohteena, sekä hallinnolliset että menettelyä koskevat toimenpiteet on toteutettava nyt sen varmistamiseksi, että tehoaineiden arviointi voidaan tosiasiallisesti aloittaa direktiivin 91/414/ETY täytäntöönpanopäivästä, ja tässä asetuksessa säädetyt toimenpiteet ovat pysyvän kasvinsuojelukomitean lausunnon mukaiset, ON ANTANUT TÄMÄN ASETUKSEN:







1 artikla

1. Tässä asetuksessa vahvistetaan direktiivin 91/414/ETY, jäljempänä ”direktiivi”, 8 artiklan 2 kohdassa tarkoitetun alustavan ohjelman ensimmäisen vaiheen täytäntöönpanoa koskevat yksityiskohtaiset säännöt. Ensimmäiseen vaiheeseen kuuluu tämän asetuksen liitteessä I lueteltujen aineiden arviointi niiden sisällyttämiseksi mahdollisesti direktiivin liitteeseen I. Direktiivin 6 artiklan 2 ja 3 kohdan ja 4 kohdan toisen alakohdan säännöksiä ei sovelleta tämän asetuksen liitteessä I mainittuun aineeseen niin kauan kuin kyseisessä asetuksessa säädettyjä menettelyjä ei ole pantu täytäntöön.

2. Tätä asetusta sovelletaan rajoittamatta:

a) jäsenvaltioiden tekemiä muutoksia, erityisesti direktiivin 4 artiklan 4 kohdassa säädetyn luvan uusimisen nojalla;

b) komission tekemiä muutoksia direktiivin 5 artiklan 5 kohdan nojalla;

c) tehtyjä arviointeja direktiivin 79/117/ETY nojalla.

2 artikla

1. Tässä asetuksessa ”kasvinsuojeluaineet”, ”aineet”, ”tehoaineet”, ”valmisteet” ja ”kasvinsuojeluaineiden luvat” määritellään kuten direktiivin 2 artiklassa.

2. Tässä asetuksessa tarkoitetaan lisäksi:

a) ”tuottajalla” — yhteisössä tuotettujen tehoaineiden osalta valmistajaa tai yhteisöön sijoittunutta ja valmistajan nimeämää henkilöä, jolla on yksinoikeus edustaa tätä, — yhteisön ulkopuolella tuotettujen tehoaineiden osalta yhteisöön sijoittunutta ja valmistajan nimeämää henkilöä, jolla on yksinoikeus edustaa häntä tai ellei edustajaa ole nimetty, tehoaineen tai kyseistä ainetta sisältävän valmisteen yhteisöön tuojaa tai tuojia.

b) ”komitealla” direktiivin 19 artiklassa tarkoitettua pysyvää kasvinsuojelukomiteaa.

3 artikla

Jäsenvaltioiden on nimettävä viranomainen, joka on vastuussa niiden yhteistyön järjestämisestä tuottajien, muiden jäsenvaltioiden ja komission kanssa ja yleisesti direktiivin 8 artiklan 2 kohdassa tarkoitetun työohjelman täytäntöönpanosta. Jäsenvaltioiden on ilmoitettava komissiolle nimetty viranomainen.

4 artikla

1. Jokaisen tuottajan, joka haluaa saada sisällytetyksi jonkin tämän asetuksen liitteessä I mainitun tehoaineen tai jonkun kyseisen aineen suolan, esterin tai amiinin direktiivin liitteeseen I, on ilmoitettava siitä komissiolle kuuden kuukauden kuluessa tämän asetuksen voimaantulopäivästä lukien.

Tämän asetuksen liitteessä I mainitun tehoaineen tuottajien on myös ilmoitettava komissiolle samassa määräajassa, kun he eivät enää hae kyseisen aineen sisällyttämistä direktiivin liitteeseen I, sanotun kuitenkaan rajoittamatta ensimmäisen alakohdan säännösten soveltamista.

▼M1

1a. Sen estämättä, mitä 1 kohdassa säädetään, tuottajat, joilla on pysyvä toimipaikka Itävallassa, Suomessa tai Ruotsissa, voivat tehdä ilmoituksensa komissiolle viimeistään 30 päivänä huhtikuuta 1995.

▼B

2. Ilmoitus on osoitettava komissiolle osoitteeseen DG VI, rue de la Loi 200, B-1049 Bruxelles, tämän asetuksen liitteessä II esitetyn mallin mukaisella lomakkeella, joka on täytetty ja johon sisältyy mainitun mallin 5 osassa määrätty sitoumus.

3. Tuottajat, jotka eivät ole tehneet 1 kohdassa mainittua ilmoitusta tietystä tehoaineesta ajoissa, voivat osallistua 1 artiklassa tarkoitettuun ohjelmaan ainoastaan yhdessä muiden tästä tehoaineesta ilmoittaneiden tuottajien kanssa tai, 4 kohdassa tarkoitetussa tapauksessa, avustamalla ilmoituksen tekevää jäsenvaltiota alkuperäisten ilmoittajien suostumuksella.

4. Mikäli jonkin tietyn tehoaineen osalta yksikään tuottaja ei ole jättänyt ilmoitusta 2 kohdan mukaisesti, komissio tiedottaa siitä jäsenvaltioille komitean välityksellä. Jäsenvaltioilla on mahdollisuus ilmoittaa kiinnostuksestaan kyseisen tehoaineen sisällyttämiseksi direktiivin liitteeseen I tämän asetuksen liitteessä II esitetyllä ilmoitusmallilla. Ilmoitus on lähetettävä komis-siolle mahdollisimman nopeasti ja viimeistään kuuden kuukauden kuluessa siitä, kun komissio on tiedottanut jäsenvaltioille. Ilmoituksen tehneen jäsenvaltion on noudatettava tuottajalle kuuluvia velvoitteita 5 — 8 artiklan mukaisesti.

5. Jos edeltävissä kohdissa tarkoitetun menettelyn päättyessä yksikään tuottaja tai jäsenvaltio ei ole ilmoittanut kiinnostuksestaan lisätä tehoaine direktiivin liitteeseen I, päätös kyseisen tehoaineen sisällyttämättä jättämisestä voidaan tehdä kyseisen direktiivin 8 artiklan 2 kohdan neljännen alakohdan mukaisesti.

5 artikla

1. Komissio tutkii komitean kanssa 4 artiklan 2 ja 4 kohdassa tarkoitetut ilmoitukset.

2. Edellä 1 kohdassa säädetyn tutkimisen jälkeen päätetään direktiivin 19 artiklassa säädetyn menettelyn mukaisesti asetuksen muodossa:

a) luettelon laatimisesta niistä tehoaineista, jotka on hyväksytty arvioitavaksi niiden mahdollista direktiivin liitteeseen I sisällyttämistä varten;

b) kertomuksen antavan jäsenvaltion nimeämisestä jokaisen a alakohdassa säädettyyn luetteloon hyväksytyn tehoaineen osalta.

3. Edellä 2 kohdan a alakohdassa säädetyssä luettelossa tietyt aineet, joilla on sama rakenne tai samat kemialliset ominaisuudet voidaan ryhmitellä yhteen; jos tehoaineelle on ilmoitettu erilainen koostumus, joka voi johtaa erilaisiin toksikologisiin ominaisuuksiin tai erilaisiin ympäristövaikutuksiin, ne voidaan mainita erikseen luettelossa.

4. Edellä 2 kohdassa tarkoitetussa asetuksessa mainitaan jokaisen hyväksytyn aineen osalta:

— kaikkien tuottajien nimet, jotka ovat tehneet ilmoituksen 2 artiklan 1 kohdan mukaisesti tai tarvittaessa jäsenvaltiot, jotka ovat tehneet ilmoituksen 4 artiklan 4 kohdan mukaisesti,

— jäsenvaltio, joka on nimetty kertomuksen antavaksi jäsenvaltioksi,

— aikaraja 6 artiklassa tarkoitettujen asiakirjojen jättämiseksi kertomuksen antavalle jäsenvaltiolle, periaatteessa säätämällä kahdentoista kuukauden määräajasta kyseisten osapuolten asiakirjojen kokoamista varten, sellaista teknisten ja tieteellisten tietojen antamista varten, jotka koskevat aineen tai sen jäämien mahdollisia vaarallisia vaikutuksia ihmisten tai eläinten terveydelle tai ympäristölle.

▼M2

4 a. Jos jäsenvaltio aikoo 2 kohdassa tarkoitetun asetuksen voimaantulon jälkeen ryhtyä toimiin vetääkseen markkinoilta kyseisessä asetuksessa olevassa luettelossa olevaa tehoainetta sisältävän kasvinsuojeluaineen tai rajoittavansa tällaisen kasvinsuojeluaineen käyttöä huomattavassa määrin ja jos tällainen toiminta perustuu 6 artiklassa tarkoitettuihin asiakirjoihin sisältyviin tietoihin tai 7 artiklassa tarkoitettuun kertomukseen, jäsenvaltion on mahdollisimman pian ilmoitettava komissiolle ja muille jäsenvaltioille tästä ja kerrottava syyt suunnittelemaansa toimeen.

▼B

5. Jos tämän asetuksen 6, 7 ja 8 artiklassa tarkoitetun uudelleenarviointimenettelyn aikana ilmenee kertomuksen antajana toimisesta aiheutuvaa epätasapainoa jäsenvaltioiden velvollisuuksissa, voidaan direktiivin 19 artiklassa säädetyn menettelyn mukaisesti päättää toisen jäsenvaltion nimeämisestä kertomuksen antajaksi määrätyn aineen osalta.

▼M1

Jos muu jäsenvaltio nimetään kertomuksen antavaksi jäsenvaltioksi, alkuperäisen jäsenvaltion on ilmoitettava tästä asianomaisille ilmoittajille, ja toimitettava uudeksi kertomuksen antajaksi nimetylle jäsenvaltiolle kaikki kyseistä tehoainetta koskeva kirjeenvaihto ja tiedot, jotka alkuperäinen jäsenvaltio on saanut toimiessaan kertomuksen antavana jäsenvaltiona.

6. Kun ilmoittaja päättää lopettaa osallistumisensa työohjelmaan tietyn tehoaineen osalta, ilmoittajan on tiedotettava tästä kertomuksen antavalle jäsenvaltiolle, komissiolle ja muille kyseisen aineen ilmoittajille.

Kun ilmoittaja sopii toisen tuottajan kanssa, että tämä osallistuu työohjelmaan jatkossa ilmoittajan sijasta tämän asetuksen mukaisesti, ilmoittajan ja mainitun toisen tuottajan on ilmoitettava kertomuksen antavalle jäsenvaltiolle ja komissiolle asiasta yhteisellä selityksellä, josta ilmenee sopimus siitä, että mainittu toinen tuottaja tulee alkuperäisen ilmoittajan sijaan 6 — 8 artiklassa säädettyjen ilmoittajan velvoitteiden täyttämisen osalta; niiden on varmistettava, että muille kyseisen aineen ilmoittajille ilmoitetaan asiasta.

▼B

6 artikla

1. Edellä 5 artiklan 4 kohdan kolmannessa alakohdassa tarkoitetussa määräajassa kyseisessä artiklassa tarkoitetussa asetuksessa mainittujen ilmoituksen tekijöiden on erikseen tai yhdessä toimitettava kertomuksen antavan jäsenvaltion nimeämälle viranomaiselle tietyn tehoaineen osalta:

a) 2 kohdassa tarkoitettu tiivistelmä asiakirjasta;

b) 3 kohdassa tarkoitettu täydellinen asiakirja.

Niiden on toimitettava tiedot myös 7 artiklan 2 kohdassa tarkoitetuille asiantuntijoille ja tarvittaessa jokaisen jäsenvaltion 3 artiklassa tarkoitetulle toimivaltaiselle viranomaiselle.

Jos jonkin aineen osalta 5 artiklan 4 kohdassa tarkoitetussa asetuksessa mainitaan useista ilmoituksista, kyseisten ilmoitusten tekijöiden on mahdollisuuksien mukaan jätettävä yhteisesti ensimmäisessä alakohdassa tarkoitetut asiakirjat. Jos kaikki kyseisen ilmoituksen tekijät eivät ole jättäneet asiakirjaa, ilmoituksessa on mainittava tietojen esittämistä koskevat yritykset ja syyt siihen, miksi jotkut tuottajat eivät ole osallistuneet tietojen esittämiseen.

2. Tiivistelmässä asiakirjasta on oltava seuraavat tiedot:

a) jäljennös ilmoituksesta: jos on kyse usean tuottajan tekemästä yhteisestä hakemuksesta, jäljennös 4 artiklan mukaisesti tehdyistä ilmoituksista sekä henkilön nimi, jonka tuottajat ovat nimenneet yhteisestä asiakirjasta vastuussa olevaksi ja siihen liittyvistä jatkotoimenpiteistä tämän asetuksen säännösten mukaisesti;

b) tehoaineen direktiivin liitteeseen I sisällyttämisen yhteydessä suositellut käyttöedellytykset; tiedoksiantajan on osoitettava, että direktiivin 5 artiklassa tarkoitettuja perusteita koskevat edellytykset voivat täyttyä eräitä käyttötarkoituksia edustavasta yhdestä tai useammasta valmisteesta toimitettujen tietojen perusteella;

c) direktiivin liitteen II kunkin kohdan osalta käytettävissä olevat tiivistelmät ja koetulokset, kokeet suorittaneen henkilön tai laitoksen nimi; samat sellaiset tiedot jokaisen direktiivin liitteen III kohdan osalta, jotka ovat merkittäviä kyseisen direktiivin 5 artiklassa tarkoitettujen perusteiden arvioinnissa ja yhden tai useamman sellaisen valmisteen osalta, joka edustaa b alakohdassa tarkoitettuja käyttöedellytyksiä;

d) jos c alakohdassa tarkoitettuja tietoja ei ole saatavilla — joko direktiivin liitteen II ja III johdantomääräysten mukaisesti tieteelliset tai tekniset perusteet, jotka todistavat että nämä tiedot eivät ole tarpeen tehoaineen arvioimiseksi direktiivin 5 artiklassa tarkoitettujen perusteiden mukaan, — tai asiakirjan jättävän tuottajan tai tuottajien sitoumus puuttuvien tietojen toimittamisesta myöhemmin; on esitettävä yksityiskohtainen aikataulu ja asiakirjat, jotka todistavat, että tätä sitoumusta voidaan noudattaa.

3. Täydellisessä asiakirjassa on oltava 2 kohdan c alakohdassa ilmoitettuihin tietoihin liittyvät pöytäkirjat ja täydelliset tutkimuskertomukset.

4. Jos tietyn tehoaineen osalta 1 kohdassa tarkoitettuja asiakirjoja ei ole toimitettu 5 artiklan 4 kohdassa säädetyssä määräajassa tai jos toimitettujen asiakirjojen tiedot eivät selkeästi täytä 2 ja 3 kohdassa tarkoitettuja edellytyksiä, kertomuksen antava jäsenvaltio ilmoittaa siitä komissiolle ja antaa syyt, joihin ilmoituksen tekijät ovat vedonneet.

5. Edellä 4 kohdassa tarkoitetun kertomuksen antavan jäsenvaltion kertomuksen perusteella komissio esittää komitealle päätösluonnoksen, jonka mukaan tehoainetta ei sisällytetä liitteeseen I direktiivin 8 artiklan 2 kohdan neljännen alakohdan mukaisesti, ellei

▼M1

— myönnetä uutta määräaikaa 2 ja 3 kohdan vaatimusten mukaisen asiakirjan jättämiselle; uusi määräaika myönnetään ainoastaan, jos käy ilmi, että myöhästyminen johtuu yhteisten asiakirjojen jättämiseen liittyvistä vaikeuksista tai lisätyöstä, joka aiheutuu toisen jäsenvaltion nimeämisestä kertomuksen antajaksi 5 artiklan 5 kohdan mukaisesti tai ylivoimaisesta esteestä.

▼B

— jäsenvaltio ilmoita komissiolle halustaan saada sisällyttää kyseinen tehoaine direktiivin liitteeseen I ja valmiudestaan valvoa 1 kohdassa tarkoitettujen asiakirjojen laatimista ja varmistaa ilmoituksen tekijälle kuuluvien tehtävien suorittaminen 7 ja 8 artiklan mukaisesti.

7 artikla

1. Jokaisen tehoaineen osalta, jonka kertomuksen antavaksi jäsenvaltioksi jäsenvaltio on nimetty, tämän on:

a) tutkittava 6 artiklan 2 ja 3 kohdassa tarkoitetut asiakirjat siinä järjestyksessä, kun ne on vas-taanotettu kyseisiltä ilmoituksen tekijöiltä sekä kaikki 5 artiklan 4 kohdan kolmannessa alakohdassa tarkoitetut tiedot ja kaikki muu saatavissa oleva tieto; jos yhden tehoaineen osalta on jätetty useampia asiakirjoja, viimeksi jätetty asiakirja määrittää kyseisen aineen paikan ►M1 tutkimisjärjestyksessä; 4 artiklan 1 kohdan a alakohdassa tarkoitettujen ilmoittajien esittämät asiakirjat eivät kuitenkaan vaikuta tutkimisjärjestykseen; ◄

b) välittömästi asiakirjan tutkimisen jälkeen varmistettava, että sen tekijät jättävät ajan tasalla olevan tiivistelmän asiakirjasta muille jäsenvaltioille ja komissiolle;

c) lähetettävä komissiolle mahdollisimman pian ja viimeistään kahdentoista kuukauden kuluessa 6 artiklan 2 ja 3 kohdassa tarkoitetun asiakirjan vastaanottamisesta kyseisen asiakirjan arviointikertomus, joka sisältää yhden seuraavista suosituksista: — sisällytettävä tehoaine direktiivin liitteeseen I ja ilmoitettava tätä sisällyttämistä koskevat edellytykset; — poistettava tehoaine markkinoilta; — poistettava tehoaine markkinoilta väliaikaisesti, ottaen huomioon mahdollisuus tutkia uudelleen kyseisen tehoaineen sisällyttäminen liitteeseen I lisäkokeiden tulosten tai kertomuksessa eriteltyjen lisätietojen toimittamisen jälkeen; — lykättävä kaikkia mahdollista liitteeseen sisällyttämistä koskevia päätöksiä, kunnes lisäkokeiden tulokset tai kertomuksessa eritellyt lisätiedot on toimitettu ;

▼M2

d) erityisesti sisällytettävä kertomukseen kaikkien direktiivin liitteessä II olevien kohtien osalta luettelona tehty viittaus kaikkiin arvioinnissa käytettyihin testi- ja tutkimuskertomuksiin, mukaan lukien tutkimuksen tai testin nimi, laatija(t), päivämäärä ja julkaisupäivä, testi- tai tutkimusstandardi, tietojen haltijan nimi sekä tietojen haltijan tai ilmoituksen tekijän mahdollinen pyyntö tietojen suojelusta.

▼M2

2. Edellä 1 kohdassa tarkoitetun tutkimuksen alusta lähtien kertomuksen antava jäsenvaltio voi pyytää ilmoituksen tekijöitä parantelemaan tai täydentämään asiakirjojaan. Tämän lisäksi kertomuksen antava jäsenvaltio voi tämän tutkimuksen alusta lähtien neuvotella muiden jäsenvaltioiden asiantuntijoiden kanssa ja pyytää teknisiä tai tieteellisiä lisätietoja muilta jäsenvaltioilta arvioinnin helpottamiseksi.

3. Saatuaan 1 kohdassa tarkoitetun tiivistelmän asiakirjasta ja kertomuksen komissio antaa komitealle tehtäväksi kyseisen asiakirjan ja kertomuksen tarkastelun.

Ennen asiakirjan ja kertomuksen toimittamista komitealle komissio antaa kertomuksen antavan jäsenvaltion kertomuksen muille jäsenvaltioille tiedoksi.

Kertomuksen antavan jäsenvaltion on erityisestä pyynnöstä annettava asianomaisille osapuolille mahdollisuus tutustua seuraaviin seikkoihin tai pidettävä ne näiden osapuolten saatavilla:

— edellä 1 kohdan d alakohdassa tarkoitetut tiedot, lukuun ottamatta direktiivin 14 artiklan mukaisesti luottamuksellisiksi määriteltyjä tietoja,

— tehoaineen nimi,

— puhtaan tehoaineen pitoisuus valmiissa materiaalissa,

— luettelo tiedoista, joita tarvitaan tehoaineen mahdollista sisällyttämistä direktiivin liitteeseen I arvioitaessa, ensin siinä muodossa kuin ne sisältyvät annettuun kertomukseen ja toiseksi siten kuin ne on saatettu lopulliseen muotoon komission kuultua seuraavassa alakohdassa tarkoitettuja asiantuntijoita.

◄

Ennen kuin asiakirja ja kertomus toimitetaan komitealle, jäsenvaltioiden asiantuntijoita voidaan kuulla ja komissio voi neuvotella joidenkin tai kaikkien 5 artiklan 4 kohdassa tarkoitetussa asetuksessa täsmennettyjen tehoaineista ilmoituksia antaneiden tahojen kanssa asianomaista tehoainetta käsittelevästä kertomuksesta tai sen osista.

▼M2

3 a. Edellä 3 kohdassa tarkoitetun tutkimuksen jälkeen komissio esittää komitealle, sanotun kuitenkaan rajoittamatta ehdotusta, jonka se voi tehdä direktiivin 79/117/ETY liitteen muuttamiseksi,

a) direktiiviluonnoksen tehoaineen sisällyttämiseksi direktiivin liitteeseen I vahvistaen tarvittaessa tätä sisällyttämistä koskevat edellytykset, mukaan lukien määräaika,

b) luonnoksen jäsenvaltioille osoitetuksi päätökseksi, joka koskee tehoainetta sisältävien kasvinsuojeluaineiden lupien peruuttamista direktiivin 8 artiklan 2 kohdan neljännen alakohdan mukaisesti, jolloin tehoaine ei enää kuulu direktiivin liitteeseen I,

c) luonnoksen jäsenvaltioille osoitetuksi päätökseksi, joka koskee tehoainetta sisältävien kasvinsuojeluaineiden väliaikaista poistamista markkinoilta, mukaan lukien mahdollisuus harkita uudelleen tehoaineen sisällyttämistä liitteeseen I lisäkokeiden tulosten tai lisätietojen toimittamisen jälkeen, tai

d) luonnoksen päätökseksi, joka koskee tehoaineen sisällyttämisen direktiivin liitteeseen I lykkäämistä siihen saakka, kunnes lisäkokeiden tulokset ja lisätiedot esitetään.

▼B

4. Jos 3 kohdassa tarkoitetun kokeen vuoksi kuitenkin vaaditaan tuloksia tietyistä lisäkokeista tai lisätietoja, komissio vahvistaa:

▼M5

— määräajan, jossa kyseiset tulokset tai tiedot on jätettävä kertomuksen antavalle jäsenvaltiolle sekä 2 kohdan mukaisesti nimetyille asiantuntijoille, määräpäivä on 25 päivä toukokuuta 2002 – metalaksyylin osalta määräpäivä on kuitenkin viimeistään 31 päivänä lokakuuta 2008 – jollei komissio vahvista aikaisempaa määräpäivää tietylle tehoaineelle, lukuun ottamatta sellaisten pitkäaikaisten tutkimusten tuloksia, jotka kertomuksen antava jäsenvaltio ja komissio ovat asiakirjojen tutkimisen yhteydessä todenneet tarpeellisiksi ja joiden ei oleteta olevan täysin valmiita määräpäivään mennessä, edellyttäen että toimitetut tiedot sisältävät todisteita siitä, että tällaisten tutkimusten tekemiselle on annettu valtuudet ja että niiden tulokset toimitetaan viimeistään 25 päivänä toukokuuta 2003. Jos kertomuksen antava jäsenvaltio ja komissio eivät poikkeuksellisesti voi tunnistaa tällaisia tutkimuksia 25 päivään toukokuuta 2001 mennessä, muu määräpäivä voidaan vahvistaa tällaisten tutkimusten loppuun saattamiselle edellyttäen, että ilmoituksen tekijä toimittaa kertomuksen antavalle jäsenvaltiolle todisteet siitä, että tällaisten tutkimusten tekemiselle on annettu valtuudet kolmen kuukauden kuluessa tutkimuksen tekemistä koskevasta pyynnöstä, sekä tutkimusta koskevan pöytäkirjan ja kehityskertomuksen 25 päivään toukokuuta 2002 mennessä,

— määräajan, jossa kyseisten ilmoituksen tekijöiden on ilmoitettava kertomuksen antavalle jäsenvaltiolle ja komissiolle sitoumuksestaan toimittaa vaaditut tulokset tai tiedot ensimmäisessä luetelmakohdassa säädetyssä määräajassa. Metalaksyylin osalta määräaika on kuitenkin yksi kuukausi tämän asetuksen voimaantulosta.

▼M4

Uusien tutkimusten tekemistä ei enää hyväksytä, sanotun kuitenkaan rajoittamatta direktiivin 7 artiklan soveltamista. Esittelevä jäsenvaltio voi komission suostumuksella pyytää tiedoksiantajia toimittamaan tarvittavat lisätiedot asiakirjojen selkeyttämiseksi.

Esittelevän jäsenvaltion on ilmoitettava komissiolle viipymättä tehoaineet, joiden tuloksia tai ensimmäisessä luetelmakohdassa tarkoitettuja tietoja ei ole toimitettu vahvistetussa määräajassa. Komissio päättää direktiivin 8 artiklan 2 kohdan viimeisen alakohdan mukaisesti olla lisäämättä tällaisia tehoaineita direktiivin liitteeseen I ja ilmoittaa syyt tähän. Jäsenvaltioiden on peruttava 25 päivään heinäkuuta 2003 mennessä tällaisia tehoaineita sisältävien kasvinsuojeluaineiden luvat.

▼B

5. Komissio tekee komitealle päätösehdotuksen kyseisen tehoaineen jättämisestä sisällyttämättä liitteeseen I direktiivin 8 artiklan 2 kohdan viimeisen alakohdan mukaisesti jos

— kyseiset ilmoituksen tekijät eivät ole ilmoittaneet sitoumuksestaan toimittaa vaaditut tulokset 4 kohdan toisessa luetelmakohdassa tarkoitetussa määräajassa,

— kertomuksen antava jäsenvaltio on ilmoittanut komissiolle, että sille ei ole jätetty 4 kohdan ensimmäisessä luetelmakohdassa tarkoitettuja tuloksia säädetyssä määräajassa.

▼M2

6. Jos komissio esittää 3 a kohdan mukaisen direktiivi- tai päätösluonnoksen tai 5 kohdan mukaisen päätösluonnoksen, se esittää samanaikaisesti komitean tutkimuksen loppupäätelmät ajantasaistetussa tarkastuskertomuksessa, josta on tehtävä maininta kokouksen pöytäkirjan yhteenvetoon.

Jäsenvaltioiden on erityisestä pyynnöstä annettava osapuolille, joita asia koskee, mahdollisuus tutustua tarkastuskertomukseen tai pidettävä kertomus näiden osapuolten saatavilla, lukuun ottamatta osia, jotka viittaavat asiakirjoissa oleviin, direktiivin 14 artiklan mukaisesti luottamuksellisiksi määriteltyihin tietoihin.

▼B

8 artikla

1. Saatuaan lisäkokeiden tulokset tai lisätiedot kertomuksen antavan jäsenvaltion on

a) tutkittava nämä tiedot ottaen huomioon jo jätetyssä asiakirjassa olevat tiedot kyseisen aineen osalta;

b) välittömästi tämän tutkimisen jälkeen varmistettava, että ilmoituksen tekijä toimittaa yhteenvedon lisäkokeista ja näiden kokeiden tulokset tai lisätiedot muille jäsenvaltioille sekä komissiolle;

c) ►M4 toimitettava komissiolle mahdollisimman nopeasti ja kuuden kuukauden kuluessa vaadittujen tietojen vastaanottamisesta arvionsa asiakirjoista lisäyksenä komission jo toimittamaan arviointikertomukseen. Kertomus on esitettävä komission suosittelemassa muodossa pysyvässä kasvinterveyskomiteassa ja siinä on suositeltava — joko sitä, että tehoaine lisätään direktiivin liitteeseen I, ja ilmoitettava lisäämistä koskevat vaatimukset, — tai sitä, että tehoainetta ei lisätä direktiivin liitteeseen I, ja ilmoitettava syyt tähän.

2. Edellä 7 artiklan 2 kohdassa säädettyä menettelyä sovelletaan 1 kohdan a alakohdassa tarkoitettuihin kokeisiin.

Sen jälkeen kun komissio on vastaanottanut 1 kohdassa tarkoitetun tiivistelmän ja kertomuksen, se toimittaa kertomuksen komitealle tutkimusta varten.

Ennen kuin komissio toimittaa asiakirjat ja kertomuksen komitealle, sen on annettava tiedoksiantajan kertomus tiedoksi jäsenvaltioille ja se voi järjestää neuvotteluja yhdestä tai useammasta jäsenvaltiosta tulevien jäsenvaltioiden asiantuntijoiden kanssa. Komissio voi neuvotella joidenkin tai kaikkien tehoaineiden tiedoksiantajien kanssa kyseistä tehoainetta koskevasta kertomuksesta tai sen osasta. Esittelevän jäsenvaltion on annettava kaikki tarpeellinen tekninen ja tieteellinen apu näiden neuvottelujen aikana.

Uusien tutkimusten tekemistä ei hyväksytä, sanotun kuitenkaan rajoittamatta direktiivin 7 artiklan soveltamista. Esittelevä jäsenvaltio voi komission kanssa käytyjen neuvottelujen jälkeen pyytää tiedoksiantajia toimittamaan asiakirjojen selkeyttämiseksi tarvittavat lisätiedot.

Rajoittamatta komission mahdollisuutta antaa ehdotuksia direktiivin 79/117/ETY liitteen muuttamisesta, sen jälkeen kun 7 artiklan 3 kohdassa tarkoitettu tutkimus on tehty, komissio esittää komitealle:

a) tehoaineen lisäämistä direktiiviin liitteeseen I koskevan direktiiviluonnoksen, jossa vahvistetaan soveltuvin osin edellytykset tällaiselle lisäykselle, sen määräaika mukaan luettuna; tai

b) direktiivin 8 artiklan 2 kohdan mukaista, kyseessä olevaa tehoainetta sisältävien kasvinsuojeluaineiden luvan peruuttamista koskevan jäsenvaltioille osoitetun päätösluonnoksen, jonka nojalla tehoainetta ei lisätä direktiivin liitteeseen I, ja siinä on ilmoitettava myös syyt lisäämättä jättämiseen.

◄

▼M4 —————

▼B

9 artikla

Jos komissio tekee liitteessä I olevan aineen osalta ehdotuksen ehdottomasta kiellosta direktiivin 79/117/ETY nojalla, tässä asetuksessa säädetyt määräajat keskeytetään siihen päivään saakka, jona tehdään päätös kyseisestä ehdotuksesta. Jos komissio päättää olla sisällyttämättä kyseistä ainetta direktiivin 79/117/ETY liitteeseen, tässä asetuksessa säädetty menettely lakkautetaan.

10 artikla

Tämä asetus tulee voimaan 1 päivänä helmikuuta 1993.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE I

DIREKTIIVIN 91/414/ETY 8 ARTIKLAN 2 KOHDAN VIIMEISESSÄ ALAKOHDASSA SÄÄDETYN TYÖOHJELMAN ENSIMMÄISEEN VAIHEESEEN LIITTYVIEN AINEIDEN LUETTELO

Nimi

1. Asefaatti

2. Metamidofossi

3. Aldikarbi

4. Amitratsi

5. Atsiinifossi-etyyli

6. Atsiinifossi-metyyli

7. Karbendatsiimi

8. Benomyyli

9. Tiofanaattimetyyli

10. Klorpyrifossi

11. Klorpyrifossi-metyyli

12. Syflutriini

13. Beeta-syflutriini

14. Syhalotriini

15. Lambda-syhalotriini

16. Kypermetriini

17. Alfa-kypermetriini

18. DNOC

19. Deltametriini

20. Dinoterbi

21. Endosulfaani

22. Fentioni

23. Fenvaleraatti

24. Esfenvaleraatti

25. Lindaani

26. Parationi

27. Parationi-metyyli

28. Permetriini

29. Benalaksyyli

30. Metalaksyyli

31. Klorotaloniili

32. Dinokappi

33. Fenarimol

34. Fentin asetaatti

35. Fentin hydroksidi

36. Flusilatsoli

37. Imatsaliili

38. Mankotsebi

39. Manebi

40. Zinebi

41. Metirami

42. Propinebi

43. Tiraami

44. Ferbami

45. Ziraami

46. Propikonatsoli

47. Pyratsofossi

48. Kvintotseeni

49. Tiabendatsoli

50. Vinklotsoliini

51. Prokymidoni

52. Iprodioni

53. Klotsolinaatti

54. Klorprofaami

55. Profaami

56. Daminotsidi

57. Maleiinihydratsidi

58. Teknatseeni

59. Alakloori

60. Amitroli (Aminotriatsoli)

61. Atratsiini

62. Simatsiini

63. Bentatsoni

64. Klorotoluroni

65. 2,4-D

66. 2,4-DB

67. Etofumesaatti

68. Fluroksipyr

69. Glyfosaatti

70. Ioksiniili

71. Bromoksiniili

72. Isoproturoni

73. MCPA

74. MCPB

75. Mekoproppi

76. Mekoproppi-P

77. Metsulfuroni

78. Tifensulfuroni

79. Triasulfuroni

80. Molinaatti

81. Monolinuroni

82. Linuroni

83. Parakvatti

84. Dikvatti

85. Pendimetaliini

86. Desmedifaami

87. Fenmedifaami

88. Propytsamidi

89. Pyridaatti

90. Warfariini









LIITE II

MALLI

Ilmoitus tehoaineesta asetuksen (ETY) N:o 3600/92 4 artiklan 1 kohdan mukaisesti

1. Tiedot ilmoituksen tekijästä

1.1 Tehoaineen valmistaja (nimi, osoite, mukaan lukien tuotantolaitoksen sijainti):

1.2 Ilmoituksen tekevä yritys (nimi, osoite, jne.) (jos eri kuin 1.1): 1.2.a) Toimii: — valmistajan nimeämänä ainoana edustajana — tuojana, jota ei ole nimetty valmistajan ainoaksi edustajaksi

1.3 Henkilön (luonnollisen) nimi, joka on vastuussa asetuksesta (ETY) N:o 3600/92 seuraavasta ilmoittamisesta ja lisävelvoitteista: 1.3.1 Kirjeenvaihdon osoite: a) puhelinnumero: b) teleksnumero: c) telekopionumero: 1.3.2 a) yhteyshenkilö: b) muut yhteyshenkilöt: 1.3.3

2. Tunnistamista helpottavat tiedot

2.1 Ehdotettu yleisnimi tai ISO-hyväksytty nimi ja synonyymit, tarvittaessa eriteltyinä valmistajan tuottamat suolat tai esterit:

2.2 Kemiallinen nimitys (Kansainvälisen teoreettisen ja sovelletun kemian liiton [IUPAC] nimikkeistön mukaisesti):

2.3 Valmistajan kehityskoodinumero(t):

2.4 CAS-, CIPAC- ja ETY -numero (jos saatavilla):

2.5 Empiirinen kaava, rakennekaava, moolimassa:

2.6 Tehoaineen puhtauserittely ilmaistuna g/kg tai g/l tapauksen mukaan:

2.7 Isomeerit, epäpuhtaudet ja lisäaineet (esimerkiksi stabilointiaineet), niiden rakennekaava ja mahdollinen esiintymisalue ilmaistuna g/kg tai g/l tapauksen mukaan:

3. Liitteeseen I sisällyttämisen yhteydessä tarkoitettuihin ja hakijan ehdottamiin käyttöedellytyksiin liittyvät tiedot

3.1 Vaikutus, esim. sienitautien, rikkakasvien, tuhohyönteisten torjunta-aine, karkote, kasvunsääde:

3.2 Suunniteltu käyttöalue, esim. pelto, kasvihuone, ihmisten tai eläinten ravinnoksi tarkoitettujen tuotteiden varasto, puutarha:

3.3 Terveydelliset, viljelyyn liittyvät, kasvien terveyteen liittyvät tai ympäristöön liittyvät olosuhteet, joissa tehoainetta voidaan tai ei voida käyttää:

3.4 Torjutut haitalliset organismit ja suojellut tai käsitellyt viljelmät tai tuotteet:

4. Ilmoituksen tekijän tiedossa olevaan sallittuun käyttöön liittyvät tiedot

4.1 Maat joissa rekisteröity (EY:ssä)

4.2 Maat joissa rekisteröity (EY:n ulkopuolella)

4.3 Euroopan yhteisön sisällä rekisteröity käyttö, mukaan lukien käyttöolosuhteet

4.4 Kaavat, tyyppi (GIFAP/FAO -koodi) ja tehoaineen sisältö (ilmaistuna g/kg tai g/l)

5. Sitoumus asiakirjan jättämisestä

Ilmoituksen tekijä vahvistaa, että edellä ilmoitetut tiedot ovat paikkansapitävät ja oikeat. Hän lupaa jättää kertomuksen antavaksi jäsenvaltioiksi nimetyn jäsenvaltion toimivaltaisille viranomaisille asetuksen (ETY) N:o 3600/92 6 artiklassa tarkoitetut asiakirjat kahdentoista kuukauden kuluessa tämän asetuksen 5 artiklan 4 kohdassa tarkoitetusta komission päätöksestä. Jos kyseisessä päätöksessä mainitaan useampia ehdokkaita saman tehoaineen osalta, ehdokas pyrkii kaikin tavoin siihen, että hakijat jättävät yhden yhteisen asiakirjan.

Allekirjoitus (henkilön, jolla on valtuus edustaa kohdassa 1.1 mainittua yritystä).